**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА 43-ОТО**

**НАРОДНО СЪБРАНИЕ**

**ДО**

**Г-ЖА ДЕСИСЛАВА ТАНЕВА**

**МИНИСТЪР НА ЗЕМЕДЕЛИЕТО  
И ХРАНИТЕ**

**В Ъ П Р О С**

От **Светла Бъчварова** - народен представител

от ПГ на БСП лява България

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасям въпрос

**ОТНОСНО: Съставени актове по Закона за горите и Закона за лова**

**УВАЖАЕМА ГОСПОЖО МИНИСТЪР,**

Във връзка с направените констатации от представители на Изпълнителната агенция по горите за невъзможността да осъществяват събираемост на средствата на актове, свързани с нарушения при добив на дървесина, моля да отговорите какъв е броят на съставените актове по Закона за горите и Закона за лова от държавните предприятия, държавните горски стопанства, държавните ловни стопанства и районните дирекции по горите за периода 2011 г. до м. 11.2014 г., колко от тях са предадени на прокуратурата и какъв е размера на постъпилите средства от конфискуваното имущество.

Моля да получа отговор за размера на събираемостта на съставените актове и действията, предприети по региони, за превенция за ограничаване на нарушенията в горския сектор.

Моля за **писмен** отговор на поставения от мен въпрос.

**Светла Бъчварова**

**Народен представител**